Vier vandag gevonnis na moord op Hannah | Maroela Media
Vernon Witbooi, Geraldo Parsons, Eben van Niekerk en Nashville Julius in die hof nadat hulle skuldig bevind is. Van Niekerk word hier geboei. Foto: Armand Hough/ANA
Die vier mans wat betrokke was by die ontvoering van en moord op Hannah Cornelius (21), 'n student aan die Universiteit Stellenbosch, sal na verwagting vanmiddag in die hooggeregshof in Kaapstad gevonnis word.
Vernon Witbooi, Geraldo Parsons en Eben van Niekerk is verlede week skuldig bevind aan moord, poging tot moord, verkragting, ontvoering en roof met verswarende omstandighede. Nashville Julius is skuldig bevind aan aanklagte van roof en ontvoering.
Cornelius en haar vriend, Cheslin Marsh, is omstreeks 03:00 op 27 Mei 2017 aangeval terwyl hulle in 'n motor gesit en gesels het ná 'n aand uit met vriende. Hulle is met 'n mes en 'n skroewedraaier gedreig voordat hulle na 'n oop veld geneem is waar Marsh met bakstene aangerand en vir dood agtergelaat is.
Vernon Witbooi, Geraldo Parsons, Eben van Niekerk en Nashville Julius in die hof nadat hulle skuldig bevind is. Julius word hier geboei. Foto: Armand Hough/ANA
Hy het egter die aanval oorleef, maar sy arm was gebreek en hy het verskeie ernstige kopbeserings opgedoen. Hy is doof in sy linkeroor as gevolg van die beserings wat hy opgedoen het.
Die aanvallers het daarna met Cornelius na 'n afgeleë plek gery waar hulle beurte geneem het om haar te verkrag. Hulle het haar daarna naby 'n bekende wynplaas in die gebied vermoor. Sy het twee meswonde in haar nek opgedoen en is met 'n klip of ander stomp voorwerp teen die kop geslaan.
Flippie Booysen, 'n plaasarbeider, was besig om pype reg te maak toe hy op Cornelius se liggaam afgekom en die polisie ontbied het.
Dis vreeslik wreed. Wat soek hulle daardie tyd van die nag nog opstraat. Ons land is so vervalle dat jy nie eers veilig gedurende die dag in jou motor is nie, wat nog te se snags. Sluit hulle toe vir 30 jaar elk.
Hoop hulle word solank as wat hulle asem het, nooit ooit weer vrygelaat nie.
Bring die doodstraf asseblief terug. Hierdie gewedenaars en ander gaan nou vir die res van hul lewens op landsburgers se belastinggeld spons. Sedert die doodstraf weggeneem is het misdaad in die land die hoogte ingeskiet. Dit wys tog duidelik daarop dat die doodstraf 'n afweermiddel is. Hierdie jong moordenaars sou twee keer dink om te doen wat hulle gedoen het. Nou gaan hulle tronk toe waar hulle 'n heldeverering gaan kry en in die geledere van die bendes opgeneem gaan word. Al kom hulle nooit uit die tronk nie, gaan hulle hul bydrae lewer om hierdie geweld voort te sit… Lees meer »